Nevinost bez zaštite (film, 1942)
<s>Nevinost bez zaštite je srpski crno-beli igrani film snimljen 1942. godine u režiji Dragoljuba Aleksića, poznat po tome što se navodi kao prvi zvučni igrani film na području bivše Jugoslavije.</s><s>U njemu Aleksić, koji je takođe napisao scenario i producirao film, tumači samog sebe, odnosno slavnog akrobata i snagatora, a radnja prikazuje kako će svoje veštine iskoristiti da bi zarobljenu devojku spasio od zlostavljanja.</s><s>Aleksić je u filmu velikim delom iskoristio svoje dokumentarne snimke, kojim je bio beležio svoje podvige u prethodnih nekoliko godina.</s><s>Film je bio snimljen u vreme Drugog svetskog rata, odnosno kada se Srbija nalazila pod nemačkom okupacijom.</s><s>Iako nije imao nikakvog političkog sadržaja, okupacione vlasti su ga ubrzo nakon premijere zabranili, navodno zato što je prilikom premijere u beogradskom bioskopu publika bila toliko oduševljena da je ovacijama nadjačala zvuk u susednom bioskopu za pripadnike nemačkih oružanih snaga.</s><s>Posle oslobođenja Beograda je Aleksić bio od jugoslovenskih komunističkih vlasti optužen za kolaboraciju sa okupatorom, i to zato što je navodno film bio snimio uz nemačku tehničku i finansijsku pomoć; Aleksić je tako dvaput bio izevden pred sud, ali je oba puta oslobđen optužbe.</s><s>Uprkos toga, film je bio zabranjen i manje-više zaboravljen, sve dok 1968. godine nije postao predmetom znamenitog istoimenog dokumentarnog filma u režiji Dušana Makajeveva u kome Aleksić opisuje kako ga je snimio.</s>

<s>Uloge</s>

<s>Spoljašnje veze</s>

<s>Srpski filmovi
Dramski filmovi
Filmovi u bunkeru</s>

